KLASA: 112-01/24-02/09

URBROJ: 238-27-159-02-01/11-24-1

Samobor, 09.05.2024. godine.

Trgovačko društvo Komunalac d.o.o. prima u radni odnos te objavljuje

**JAVNI POZIV ZA ZAPOŠLJAVANJE**

**za prijam radnika u radni odnos na puno radno vrijeme**

1. **Suradnik za poslove upravljanja stambenim zgradama**

**– 1 izvršitelj/ica**

**Uvjeti za prijavu na javni poziv:**

1. **minimalno SSS, IV – tehnički, ekonomski ili odgovarajući društveni smjer**
2. **zdravstvena sposobnost za obavljanje poslova radnog mjesta na koje se osobe primaju (fizička i psihička zdravstvena sposobnost)**
3. **4 godine radnog iskustva.**

**Na javni poziv se pod jednakim uvjetima imaju pravo javiti osobe oba spola.**

**OPIS POSLOVA:**

* vodi knjigovodstvo stambenih zgrada, što podrazumijeva obračun pričuve za svakog korisnika te mjesečnu obradu i ispostavljanje uplatnica i računa, knjiženje, obradu i unos podataka, obradu i unos podataka o prihodima zgrade, obračun svih naknada, utvrđivanje financijskog stanja zgrade
* izrađuje financijske izvještaje za svaku zgradu
* obavlja usmenu i pisanu komunikaciju s korisnicima usluga
* profesionalno i učinkovito komunicira otvorena pitanja s korisnicima
* zaprima zahtjeve za hitne intervencije i prosljeđuje ih ugovornim izvoditeljima
* radi obračun pozajmica i ispostavlja uplatnice i račune
* po potrebi zamjenjuje voditelja odjela
* obavlja i ostale administrativne poslove vezane uz upravljanje stambenim zgradama po nalogu voditelja odjela i voditelja službe.

Uz pisanu prijavu na javni poziv za radno mjesto SURADNIK ZA POSLOVE UPRAVLJANJA STAMBENIM ZGRADAMA obvezno se prilaže:

1. Životopis
2. Zamolba
3. Dokaz o potrebnoj stručnoj spremi
4. Dokaz o radnom iskustvu.

U prijavi na javni poziv navode se i podaci podnositelja prijave (ime i prezime, adresa prebivališta, broj telefona/mobitela, adresa e-pošte, isključivo za potrebe ovog postupka).

Molimo kandidate/kinje da prije dostave prijave pročitaju informaciju o obradi podataka na službenoj stranici društva: <https://www.komunalac-samobor.hr/komunalac/zastita-osobnih-podataka-c388>

Prijave na javni poziv s dokazima o ispunjavanju uvjeta podnose se pisanim putem:

1) Poštom na adresu Komunalac d.o.o., Ulica 151. samoborske brigade HV 2, 10430 Samobor, s naznakom „javni poziv“

2) Na e-mail adresu: ljudski-resursi@komunalac-samobor.hr, s naznakom: „Prijava za radno mjesto – „SURADNIK ZA POSLOVE UPRAVLJANJA STAMBENIM ZGRADAMA“

Napomena: javni poziv je otvoren do popune radnog mjesta.

 Direktor:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Renato Raguž, dipl. ing. stroj.